- Hindi News
- National
- थिएटर में प्लेट नहीं पहुंची तो टला महिला के हाथ में फ्रेक्चर का ऑपरेशन, जांच में ऑपरेशन के लिए फिट
थिएटर में प्लेट नहीं पहुंची तो टला महिला के हाथ में फ्रेक्चर का ऑपरेशन, जांच में ऑपरेशन के लिए फिट ही नहीं थी मरीज
जिलामुख्यालय पर राजीव गांधी सामान्य अस्पताल के थिएटर में प्लेट नहीं पहुंचने के कारण शनिवार को महिला के हाथ में फ्रेक्चर का ऑपरेशन नहीं हो सका। फिलहाल ऑपरेशन टाल दिया गया है। ऑपरेशन के लिए महिला सुबह से भूखी थिएटर के सामने बैठी रही। मामले की शिकायत पर पीएमओ डॉ. भगवान सहाय ने जांच के आदेश दिए। जांच में डॉक्टर और नर्सिंगकर्मियों की लापरवाही सामने आई है। जांच में महिला ऑपरेशन के लिए फिट ही नहीं निकली, क्योंकि एनेस्थेटिक की ओर से भर्ती टिकट पर लिखने के बाद भी महिला की फिजिशियन से जांच नहीं कराई गई। इस लापरवाही में महिला के हाथ के फ्रेक्चर का ऑपरेशन जानलेवा साबित हो सकता था। महिला गुलकंदी देवी (80) कठूमर के हनुमंता गांव की रहने वाली है। उसका इलाज भामाशाह स्वास्थ्य बीमा योजना के अंतर्गत कैशलैस होना था। महिला का पोता कांती शंकर तिवारी मोटरसाइकिल दुर्घटना में हाथ में फ्रेक्चर होने पर उसे एक मार्च को यहां अस्पताल लाया। यहां महिला को भर्ती कर लिया गया और चार मार्च को ऑपरेशन की तिथि तय कर दी। कांतिशंकर तिवारी ने बताया कि 3 मार्च को अस्थिरोग विशेषज्ञ डॉ. महेश वशिष्ठ ने हाथ के फ्रेक्चर के ऑपरेशन के लिए प्लेट सहित अन्य सामान लिखकर सर्जिकल वार्ड के कर्मचारियों को दे दिया। महिला के परिजनों ने जब नर्सिंगकर्मियों से सामान के बारे में बात की तो उन्होंने पूरा मामला डॉक्टर पर टाल दिया। महिला के परिजन डॉक्टर से मिले तो उन्होंने वार्ड के नर्सिंगकर्मियों या ऑपरेशन थिएटर कर्मियों की अोर से सामान उपलब्ध कराने की बात कह दी। परिजन वार्ड, डॉक्टर और ऑपरेशन थिएटर के चक्कर लगाते रहे। बाद में उनसे कह दिया गया कि सामान ऑपरेशन थिएटर में पहुंच जाएगा। सुबह जब परिजन मरीज को वार्ड से ऑपरेशन थिएटर लेकर पहुंचे, तो डॉक्टर के मांगने पर सामान ही नहीं मिला। सामान के अभाव में जब डॉक्टर ने ऑपरेशन करने से मना कर दिया तो परिजन शिकायत लेकर पीएमओ डॉ. भगवान सहाय के पास पहुंचे तो उन्होंने डॉक्टर नर्सिंगकर्मियों से मामले की जानकारी ली। मामले की जांच डिप्टी कंट्रोलर डॉ. अमृतलाल और भामाशाह स्वास्थ्य बीमा योजना के नोडल अधिकारी डॉ. मोहनलाल सिंधी को सौंप दी। जांच अधिकारियों ने भी पूरे दिन मामले की जांच कर शाम को रिपोर्ट पीएमओ को सौंप दी। अब रोगी महिला के फिट होने पर ही ऑपरेशन होगा।
मरीजफिट निकला, ही डॉक्टर-कर्मचारियों में समन्वय मिला
जांचअधिकारियों ने बताया कि मरीज के भर्ती टिकट पर एनेस्थेटिक की ओर से जांच कर फिजीशियन से जांच कराने की सलाह लिखी गई, लेकिन जांच नहीं कराई और उसे ऑपरेशन की सूची में शामिल कर लिया। मरीज को फिजीशियन डॉ. राजेश लालवानी से जांच कराई तो उसका बीपी बढ़ा निकला। ईसीजी में गड़बड़ी एक्सरे में हार्ट साइज बढ़ी निकली। ऐसी स्थिति में ऑपरेशन नहीं हो सकता। वहीं ऑपरेशन के सामान की डिमांड भेजने में वार्ड के नर्सिंगकर्मियों और डॉ. वशिष्ठ में समन्वय की कमी रही। इनमें से किसी ने सामान की पर्ची पर हस्ताक्षर नहीं किए। पर्ची पहुंचने पर ऑपरेशन थिएटर की ओर से इंडेंट जारी हो जाता।
tgl_Latn sot_Latn hin_Deva hin_Deva hin_Deva hin_Deva hin_Deva